PROIECT DIDACTIC

Denumirea instituției de învățământ: 
Data:
Clasa: a XI – „U”
Disciplina: Informatica
Modulul: Limbaje de marcare a hipertextului
Subiectul lecției: Stilizarea tabelelor
Tipul lecției: Lecție mixtă
Unități de competență:
Crearea tabelelor în documentele Web.
Editarea tabelelor în documentele Web.
Organizarea conținuturilor în documentele Web cu ajutorul tabelelor.
Obiective operaționale:
La finele lecției elevii vor fi capabili:
O1 – să identifice principalele elemente HTML folosite pentru crearea tabelelor;
O2 – să descrie rolul stilizării tabelelor cu ajutorul CSS;
O3 – să aplice stiluri CSS pentru a îmbunătăți aspectul tabelelor;
O4 – să creeze tabele stilizate folosind un editor de cod precum Visual Studio Code.
Strategii didactice:
	Joc didactic, Clasa inversată ,  Exercițiul,  Demonstrația,  Activități practice
Bibliografie:
1. Curriculum național, clasele a X - XII-a, Chișinău, 2019
2. Platforma Tekwill Online,  https://www.w3schools.com/css 
	
Etape ale activității didactice
	Obiective
	Demers acțional
	Timp
	Tehnologia realizării (Metodă\Formă de activitate\ Resurse)

	Evocare

	
	Profesorul adresează întrebări directe elevilor pentru a verifica înțelegerea lor:
„Care sunt principalele tag-uri folosite pentru a crea un tabel în HTML?”
„Care este rolul tag-ului <table>?”
„Cum se definește un rând și o celulă într-un tabel?”

Profesorul provoacă elevii să gândească dincolo de structura de bază a tabelului și să ia în considerare aspectul estetic al acestuia:
„Acum că știm cum să creăm un tabel, haideți să ne gândim la cum arată acesta. Considerați că tabelul HTML simplu este estetic plăcut? De ce sau de ce nu?”
	5min
	Metodă: Discuție
Formă de activitate: Frontal
Resurse: PC

	Realizarea sensului
	
O1






O2

	Profesorul poate afișa pe proiector sau pe ecran două tabele: unul simplu, fără stilizare, și altul stilizat cu CSS. Aceste exemple vor ajuta elevii să vizualizeze diferențele estetice.

Se propune de urmărit următorul tutorial: https://youtu.be/AP1qDFao6rU 

Se va explica ce stilizări au fost(sau pot fi) aplicate pentru îmbunătățirea celui de-al doilea tabel, cum ar fi:
1. Borduri (Borders)
· border: Stil, grosime și culoare pentru tabel și celule.
· border-collapse: Controlează suprapunerea bordurilor (collapse, separate).
2. Spațiere (Spacing)
· padding: Spațiu în interiorul celulelor.
· margin: Spațiu în exteriorul tabelului.
3. Fundal și culori (Background and colors)
· background-color: Culoarea de fundal pentru tabel, rânduri, celule.
· color: Culoarea textului din celule.
4. Alinierea textului (Text alignment)
· text-align: Alinierea orizontală a textului (left, right, center).
· vertical-align: Alinierea verticală a textului (top, middle, bottom).
5. Dimensiuni (Sizing)
· width și height: Dimensiuni pentru tabel și celule.
· table-layout: Controlul lățimii coloanelor (auto, fixed).
6. Alternarea culorilor de fundal (Zebra Stripes)
· nth-child(): Stiluri alternante pentru rânduri.
7. Stilizarea anteturilor (Header Styling)
· Stiluri pentru <th>: fundal, culoare, aliniere.
8. Efect de hover (Hover Effect)
· :hover: Evidențierea celulelor sau rândurilor la trecerea cursorului.
9. Stilizarea coloanelor specifice
· nth-child(): Aplică stiluri pe anumite coloane.
10. Fonturi personalizate
· font-family, font-size: Schimbarea fontului și dimensiunii textului.
(Anexa 1)
	15min
	Metodă: Învățare hibridă
Formă de activitate:  În grup, pereche sau individual
Resurse: Link-urile, PC conectat la rețea

	Reflecție

	O2

O3

O4
	În cadrul reflecției se propune de realizat fișa de lucru (Anexa 2)
[image: ]
	22min
	Metodă: Exerciții aplicative, Activități practice
Formă de activitate: În pereche, Individual
Resurse: Calculatorul, aplicația Visual Studio Code, tutorialele

	Extindere
	
O1
O2
O3
O4
	Elevii primesc o temă de lucru pentru a aprofunda stilizarea tabelelor. Aceștia vor crea un tabel mai complex care să conțină:
- Cel puțin două culori diferite pentru rânduri sau coloane
- Stilizare pentru borduri (border-radius)
- Spațiere între celule și alinierea textului
- Un hover effect (efect la trecerea mouse-ului peste tabel) folosind CSS.
Elevii trebuie să posteze rezultatul final pe o platformă comună (de exemplu, Google Classroom) sau să îl prezinte la următoarea lecție.
·  Provocare suplimentară: Pentru elevii avansați, se poate introduce o sarcină opțională, de exemplu, stilizarea unui tabel dinamic folosind JavaScript pentru a adăuga sau elimina rânduri din tabel.
	3min
	Metodă: Exerciții aplicative
Formă de activitate: Individual
Resurse: link-urile














Anexa 1:


1) Borduri (Borders)
border: Stil, grosime și culoare pentru tabel și celule.

table, th, td {
    border: 1px solid black;
}
border-collapse: Controlează suprapunerea bordurilor.

table {
    border-collapse: collapse;
}
2) Spațiere (Spacing)
padding: Spațiu în interiorul celulelor.

th, td {
    padding: 10px;
}
margin: Spațiu în exteriorul tabelului.
table {
    margin: 20px;
}
3) Fundal și culori (Background and Colors)
background-color: Culoarea de fundal pentru tabel, rânduri, celule.
th {
    background-color: #f2f2f2;
}
color: Culoarea textului din celule.
td {
    color: #333;
}
4) Alinierea textului (Text Alignment)
text-align: Alinierea orizontală a textului.
td {
    text-align: center;
}
vertical-align: Alinierea verticală a textului.
td {
    vertical-align: middle;
}
5) Dimensiuni (Sizing)
width și height: Dimensiuni pentru tabel și celule.
table {
    width: 100%;
}
th, td {
    height: 50px;
}
table-layout: Controlul lățimii coloanelor.
table {
    table-layout: fixed;
}
6) Alternarea culorilor de fundal (Zebra Stripes)
nth-child(): Stiluri alternante pentru rânduri.
tr:nth-child(even) {
    background-color: #f2f2f2;
}
tr:nth-child(odd) {
    background-color: #ffffff;
}
7) Stilizarea anteturilor (Header Styling)
Stiluri pentru <th>: fundal, culoare, aliniere.
th {
    background-color: #4CAF50;
    color: white;
    text-align: center;
}
8) Efect de hover (Hover Effect)
:hover: Evidențierea celulelor sau rândurilor la trecerea cursorului.
tr:hover {
    background-color: #ddd;
}
9) Stilizarea coloanelor specifice
nth-child(): Aplică stiluri pe anumite coloane.
td:nth-child(2) {
    background-color: #f9f9f9;
10) Fonturi personalizate
font-family, font-size: Schimbarea fontului și dimensiunii textului.
td {
    font-family: Arial, sans-serif;
    font-size: 14px;
}



Anexa 2

Fișă de lucru: Stilizarea unui tabel HTML cu CSS
Nume elev: ______________________                                        Data: ______________________
Clasa: ______________________

Obiectiv: Elevii vor învăța cum să stilizeze un tabel HTML folosind CSS, aplicând borduri, culori, spațiere și aliniere pentru a crea tabele estetic plăcute și ușor de citit.

Exercițiul 1: Crearea unui tabel simplu (4 puncte)
1. Creați un fișier HTML numit tabel.html.
2. În interiorul fișierului, scrieți codul pentru un tabel simplu cu următoarele elemente:
· 2 coloane (Nume și Notă)
· 3 rânduri (inclusiv antetul)

Exercițiul 2: Adăugarea stilizărilor CSS (10 puncte)
Creați un fișier CSS separat numit stilizare.css și conectați-l la fișierul HTML prin intermediul tag-ului <link>.
Pas 1: Aplicarea bordurilor (2 puncte)
1. Adăugați borduri la tabel, la rânduri și la celule.
2. Adăugați regula border-collapse pentru a uni bordurile.

Pas 2: Aplicarea padding-ului și margin-ului ( 2 puncte)
1. Adăugați padding pentru a mări spațiul din interiorul celulelor.
2. Adăugați o margine în jurul tabelului pentru a crea spațiu față de alte elemente.

Pas 3: Stilizarea antetului și culorilor (2 puncte)
1. Colorați antetul tabelului cu un fundal de culoare și schimbați culoarea textului.
2. Colorați alternativ rândurile pentru un efect de „zebra stripes”.

Pas 4: Alinierea textului (2 puncte)
1. Aliniați textul din celule în centru.
2. Asigurați-vă că textul din antet este aliniat central și vertical

Pas 5: Efectul hover (2 puncte)
1. Adăugați un efect de evidențiere a rândurilor atunci când treci cu mouse-ul peste ele.

Exercițiul 3: Extensie (6 puncte)
Adăugați alte proprietăți CSS pentru a îmbunătăți stilizarea tabelului, cum ar fi:
· Schimbarea fontului (font-family).
· Schimbarea dimensiunii textului (font-size).
· Aplicarea de culori personalizate pe coloane sau alte elemente

Punctaj total: 20 puncte

